शीर्षक: मोदी सरकार : शिवसेनेकडे नेहमी अवजड उद्योग खातंच का दिलं जातं?\nवरील काल्पनिक लेखाचे शीर्षक दिल्यास, लेखाची कल्पना करा.\n
अवजड उद्योग खातं हे नेहमी शिवसेनेकडेच का जातं? शिवसेनेला या खात्यामध्ये रस आहे की नाइलाजाने त्यांना हे खातं स्वीकारावं लागलं असा प्रश्न सोशल मीडियावर फिरत आहे. 

दरम्यान या खात्याच्या माध्यमातून जनतेची कामं करता येतील असा विश्वास अरविंद सावंत यांनी व्यक्त केला आहे. 

मराठी माणसाकडे हे खातं का येतं? 

याआधी मनोहर जोशी, विलासराव देशमुख, प्रफुल्ल पटेल, अनंत गीते या मराठी माणसांना अवजड उद्योग मंत्रालय सांभाळलं आहे. हा केवळ योगायोग आहे की दुसरं काही? 

महाराष्ट्रालाच हे खातं दिलं जातं यामागं आर्थिक किंवा राजकीय कारणं नाहीयेत. हे खातं मराठी माणसाकडं येण्यामागे ही त्यावेळची परिस्थिती कारणीभूत आहे, असं ज्येष्ठ पत्रकार अभय देशपांडे सांगतात. 

"आघाडीच्या काळात (UPA) काळात महत्त्वाची खाती मित्र पक्षांना द्यावी लागायची आणि कमी महत्त्वाची खाती जसं की अवजड उद्योग मंत्रालय हे काँग्रेसकडं राहायचं. आताच्या मोदी सरकार-1 आणि मोदी सरकार-2 या दरम्यान भाजपला मित्र पक्षांची तशी गरज दिसली नाही. त्यामुळं त्यांनी कमी महत्त्वाची खाती मित्र पक्षांना देऊ केली आहेत," असं देशपांडे पुढं सांगतात. 

नितिश कुमारांचा मंत्रिपदाला नकार

नितीश कुमार यांचा जनता दल पक्ष NDA मध्ये आहे पण त्यांनी मंत्रिपद स्वीकारलं नाही. एखादं प्रतीकात्मक मंत्रिपद नको असं ते म्हणाले पण शिवसेनेने मात्र मंत्रिपद स्वीकारलं आहे. 

नितीश कुमार यांनी पक्षासाठी खातं न घेण्याचा बाणेदारपणा दाखवला. मग शिवेसेनेनी एकमेव मंत्रिपद का स्वीकारलं? याचं विश्लेषण लोकसत्ताचे संपादक गिरीश कुबेर करतात.

"कॅबिनेटमध्ये योग्य मंत्रीपद दिलं नाही म्हणून नितिश कुमार यांनी नरेंद्र मोदी सरकारमध्ये सामील न होण्याचं ठरवलं. पण शिवसेनेकडं तेवढा स्वाभिमानी बाणा दिसून येत नाही. त्यामुळं सेनेनं मिळेल ते मंत्रीपद स्वीकारलं," असं कुबेर यांनी बीबीसीला सांगितलं. 

"अवजड उद्योग स्वीकारण्यामागे शिवसेनेची केवळ नामुष्की दिसून येते. भाजपनं लोकसभा निवडणुकीत 300हून अधिक जागा जिंकल्यानं केंद्रात त्यांना सेनेची काहीही गरज नाही. पण महाराष्ट्रात विधासभा निवडणुका येत आहेत. त्यामुळं त्यांना हे मंत्रीपद देण्यात आलं आहे," असं कुबेर सांगतात.  

'भाजपला मित्रपक्षांची फारशी गरज नाही'

नितिश कुमार यांच्या पक्षानं बिहारमधल्या 40 पैकी 16 जागा जिंकल्या आहेत. त्यामुळं भाजपने एकच कॅबिनेट मंत्रीपद ऑफर केल्यानं ते नाराज आहेत. आम्हाला...